यही हाल रियाल मैड्रिड के रामोस का भी हुआ. शानदार हेडर मारने वाले रामोस टीम में अकेले ऐसे खिलाड़ी थे जिन पर कॉर्नर को गोल में बदलने की जिम्मेदारी थी. नीदरलैंड्स और चिली ने ब्राजील में रामोस को घेर कर रख दिया. नतीजा ये हुआ कि गोल करना भूल चुकी टीम के बाकी खिलाड़ियों से गोल ही नहीं हुए. दूसरी तरफ स्पेन के मिडफील्ड और डिफेंस को भी तेज फुटबॉल खेलने वाले नीदरलैंड्स और चिली ने बार बार भेदा. उस पर गोल बरसाये.